Shakilla Khoriri

Nurul Shakilla Mohd Khoriri (lahir 27 Jun 1989) merupakan seorang pelakon dan model wanita Malaysia, yang kebanyakannya bergiat aktif di televisyen menerusi drama dan telefilem.

Kerjaya
Beliau mula bergiat aktif dalam bidang lakonan pada tahun 2009 dan telah membintangi beberapa buah drama dan telefilem, beliau amat terkenal dengan watak antagonis yang dilakonkannya. Antara drama yang menaikkan nama Shakilla ialah drama Adam dan Hawa di mana beliau memegang watak Eja iaitu adik kepada Nadiya Nisaa. Watak itu hanya diperolehi oleh beliau selepas tujuh tahun berkecimpung dalam dunia seni.

Kehidupan peribadi
Pada April 2014, Shakilla mendedahkan kepada media yang beliau pernah diserang oleh seorang wanita yang kelihatan tidak berpuas hati dan membenci dengan watak antagonis lakonannya di dalam sebuah drama. Menurutnya, beliau ketika itu sedang melayan peminat yang mahu bergambar dengannya sebelum wanita itu menyerangnya dari arah belakang. Selain itu, beliau turut menerima ugutan dirogol, dibunuh dan disimbah asid sekiranya beliau terus membawakan watak antagonis.

Pada 16 Julai 2017, Shakilla telah bertunang dengan Fizi Ali yang merupakan seorang penyampai radio Suria FM. Pasangan ini telah bercinta selama empat tahun, dan keputusan untuk bertunang diambil selepas Fizi menghantar rombongan merisik pada awal Februari lalu.

Shakila sah menjadi isteri kepada Fizi pada 18 Februari 2018. Pasangan itu telah selamat diijabkalbulkan oleh bapa pengantin perempuan, Khoriri Markon dengan dua kali lafaz tepat pukul 10.37 pagi di Dewan Chersonese Media Hall, Maju Junction Mall, Kuala Lumpur. Pasangan ini dikurniakan bayi perempuan pada 14 Mac 2019 bernama Ameena Sofia.

Filemografi

Filem

Drama

Telefilem

Televisyen

Rujukan

Pautan luar
 
 
 Shakilla Khoriri di Instagram

Kelahiran 1989
Orang dari Kuala Lumpur 
Orang hidup 
Pelakon wanita Malaysia
Orang Malaysia berketurunan Melayu
Muslim Malaysia
Pelakon wanita Malaysia abad ke-21
Peragawati Malaysia
Pelakon televisyen Malaysia